BASES DA CONVOCATORIA PARA A FORMACIÓN DUNHA BOLSA DE EMPREGO NA CATEGORÍA DE TÉCNICO DE ADMINISTRACIÓN XERAL
ADMINISTRACIÓN LOCAL — Municipal — Marín (Persoal, oposicións, 09/05/2018)

Con data 13 de abril de 2018 esta Alcaldía aprobou as bases que rexerán o proceso selectivo para a formación dunha bolsa de emprego na categoría de Técnico de Administración Xeral, así como a convocatoria do mesmo. Esta convocatoria ten por obxecto a selección de persoal para a formación dunha bolsa de emprego na categoría de Técnico da Administración Xeral, pertencente a Escala de Administración Xeral, Subescala técnica, clase superior, encadrada no Grupo de Titulación A, subgrupo A1, polo sistema de CONCURSO-OPOSICIÓN, para os supostos en que sexa precisa a provisión interina de prazas na categoría de Técnico da Administración Xeral. A presente bolsa estará en vigor ate a creación dunha nova bolsa de emprego na categoría de Técnico da Administración Xeral e deixa sen efecto calqueira bolsa existente no Concello na devandita categoría. A selección dos aspirantes que conformarán a bolsa na categoría de Técnico da Administración Xeral, efectuarase polo sistema de concurso -oposición.3.1 Os aspirantes deberán posuír, no día en que remate o prazo para a presentación de solicitudes de participación, os seguintes requisitos: a. Ter a nacionalidade española, ou atoparse comprendido no eido do disposto no artigo 57 do RD Lex.5/2015 polo que se aproba o Texto Refundido da Lei do Estatuto Básico do Empregado Público, respecto do acceso ó emprego público de nacionais doutros estados. b. Ter cumpridos os dezaseis anos de idade e non excederen, no seu caso, da idade máxima de xubilación forzosa. c. Estar en posesión do título de Grao / licenciado/a en calquera das titulacións esixidas no artigo 169.2. a) do Texto refundido das disposicións legais vixentes en materia de réxime local, aprobado mediante Real Decreto Lexislativo 781/1986, do 18 de abril, ou titulacións equivalentes, ó día en que remate o prazo de presentación de instancias. As equivalencias deberán de acreditarse polos aspirantes. Os aspirantes con titulacións obtidas no estranxeiro deberán acreditar que están en posesión da correspondente homologación. d. Posuír a capacidade funcional para o desempeño das tarefas da categoría de Técnico da Administración Xeral, non padecer ningunha enfermidade nin estar afectada por ningunha limitación física ou psíquica incompatible co desempeño das correspondentes funcións. e. Non estar separado/a mediante expediente disciplinario do servizo de calquera administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario no que houbese estado separado ou inhabilitado. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. g. Ter aboado os dereitos de exame por importe de 18,03 euros, que poderá efectuarse na Tesourería Municipal do Concello ou mediante ingreso na conta xeral do Concello nº ES95- 2080-5430-24-3110102174. Estarán exentos do pago da taxa aquelas persoas que estean inscritas no Servicio Público de Emprego, sempre que non estén cobrando ningún tipo de prestación. Estarán exentos do pago da taxa por “Solicitude para tomar parte no procedemento para a selección e promoción do persoal” aquelas persoas que estén inscritas no Servicio Público de Emprego, sempre que non estén cobrando ningún tipo de prestación, debendo acreditar axeitadamente ditas circunstancias.3.2 Os requisitos precedentes deberán posuírse no momento de finalizar o prazo de presentación de instancias.4.1 As persoas que desexen tomar parte no proceso selectivo, deberán facelo constar mediante instancia/solicitude que se axustará ao modelo que figura como Anexo I desta convocatoria, que deberá presentarse no prazo de DEZ DÍAS hábiles, a contar dende o seguinte ao da publicación do anuncio da convocatoria no Boletín Oficial da Provincia de Pontevedra. A convocatoria e as bases da mesma serán publicadas no taboleiro de anuncios do Concello e no Boletín Oficial da Provincia de Pontevedra. Os restantes anuncios do proceso selectivo serán publicados no Taboleiro de Anuncios do Concello.4.2 A dita instancia deberá acompañar a seguinte documentación: 4.3 A presentación de solicitudes poderá facerse no Rexistro Xeral do Concello de Marín, en horario de 9 a 14 horas, de luns a venres. As instancias tamén poderán ser presentadas nas formas previstas no artigo 16.4 da Lei 39/2015, de Procedemento Administrativo Común das Administracións Públicas.5.1 Rematado o prazo de presentación de instancias a Alcaldesa ditará Resolución aprobando a listaxe provisional de admitidos e excluídos, así como as causas da súa exclusión. Esta Resolución será publicada no Taboleiro de Anuncios da Casa do Concello.5.2 Os aspirantes excluídos disporán dun prazo de CINCO DÍAS HÁBILES a contar dende o día seguinte o da publicación da Resolución no taboleiro de anuncios da Casa do Concello para a subsanación dos defectos ou omisións, así como para efectuar reclamacións.5.3 Rematado dito prazo A Alcaldesa, mediante Resolución pola que aprobará a listaxe definitiva de aspirantes admitidos e excluídos, procederá á designación dos membros do tribunal cualificador e convocará aos admitidos para a realización do primeiro excercicio. Dita Resolución se publicará no taboleiro de anuncios da Casa do Concello.5.4 No caso de que dende un primeiro momento non houbese ningún aspirante excluído, ditarase Resolución aprobando a listaxe definitiva de admitidos. Na mesma Resolución determinarase a designación do Tribunal cualificador así como o lugar, data e hora da celebración dos exercicios. Esta Resolución será publicada no taboleiro de anuncios do Concello.6.1 Os membros do Tribunal Cualificador deste proceso selectivo serán designados pola Alcaldía segundo o disposto no art.4, e) e f) do Real Decreto 896/91, do 7 de xuño, así como artigo 60.1 do RD. Lexislativo 5/2015, “Los órganos de selección serán colegiados y su composición deberá axustarse a los principios de imparcialidad y profesionalidad de sus miembros, y se tenderá, asimismo, a la paridad entre mujer y hombre.” 6.2 A composición do Tribunal axustarase ao previsto no artigo 59.2 da Lei 2/2015, de 29 de abril, de emprego público de Galicia non podendo ser parte do mesmo o persoal de elección ou de designación política, o persoal funcionario interino ou laboral temporal, ou persoal eventual e as persoas que nos cinco anos anteriores á publicación da convocatoria houberan realizado tarefas de preparación de aspirantes a probas selectivas ou houberan colaborado durante ese período con centros de preparación de opositores. O Tribunal estará integrado por: • Presidente/a: un/ha funcionario/a ou persoal laboral fixo do Concello de Marín ou de calquera outro Concello ou Administración Pública, pertencente a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo. • Secretario/a: un/ha funcionario/a ou persoal laboral fixo do Concello de Marín ou de calquera outro Concello ou Administración Pública, pertencente a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo. • 3 Vogais: 6.3 A composición nominal dos membros do Tribunal Cualificador farase pública coa resolución, aprobando a listaxe definitiva de admitidos ao proceso, que será publicada no taboleiro de anuncios da Casa do Concello. Así mesmo, na resolución na que se designe a composición nominal do Tribunal nomearanse suplentes de cada un dos membros do mesmo.6.4 O Tribunal Cualificador non poderá constituírse nin actuar sen a asistencia de, a lo menos, tres dos seus membros (titulares ou suplentes, indistintamente) e, en todo caso, coa asistencia do /a Presidente/a e do/a Secretario/a.6.5 Os membros do Tribunal Cualificador deberán absterse de intervir, cando concorran neles algunha das circunstancias previstas no art.23 da Lei 40/2015, de Réxime Xurídico do Sector Público e no artigo 13.2 do RD 364/1995 polo que se aproba o Regulamento Xeral de Ingreso do persoal ao servizo da Administración Xeral do Estado e de Provisión de Postos de Traballo e Promoción Profesional dos Funcionarios da Administración Xeral do Estado.6.6 Así mesmo, os aspirantes, poderán recusar aos membros do Tribunal cando nos mesmos concorra algunha das circunstancias previstas para a abstención de conformidade co establecido no art.24 da Lei 40/2015.6.7 O Tribunal quedará facultado para resolver tódalas dúbidas que puideran xurdir na aplicación destas bases e tomar os acordos necesarios para a boa orde do proceso selectivo en todo o previsto nas presentes bases.6.8 A actuación do tribunal rexerase polo disposto nas presentes bases e na Lei 40/2015.6.9 O Tribunal poderá dispoñer a incorporación aos seus traballos de asesores especialistas, para todas ou algunha/s das probas que compoñen o proceso selectivo. Neste caso, os asesores terán dereito ás indemnizacións previstas para os vogais.7.1 O sistema de selección dos aspirantes será o de concurso-oposición.7.2 FASE DE CONCURSO (ate unha puntuación máxima de 10 puntos). A fase de concurso non terá carácter eliminatorio. Únicamente se valorarán aqueles méritos debidamente acreditados. Meritos a valorar: A) EXPERIENCIA PROFESIONAL: por servizos prestados como funcionario de carreira ou funcionario interino na categoría de Técnico de Administración Xeral en calquera Administración Publica, 0,25 puntos por mes completo de servizo. Non se valorarán períodos inferiores a un mes. A puntuación máxima que se poderá acadar neste apartado será de 5 puntos. Co fin de acreditar os servizos prestados será preciso aportar certificado de servicios previos expedido pola correspondente Administración Pública. B) SUPERACIÓN DE PROBAS SELECTIVAS: por ter superado algún exercicio nalgún proceso selectivo para o acceso a prazas de funcionario de carreira ou interino coa categoría de Técnico de Administración Xeral en calquera Administración Pública ou Organismos de elas dependentes, 0,50 puntos por cada exame aprobado. A puntuación obtida de acordo coa regra anterior engadiráselle 1 punto por cada proceso selectivo superado na súa totalidade. A puntuación máxima que se poderá acadar neste apartado será de 3 puntos. A acreditación da superación de exames en procesos de selección para acceso a prazas de técnico de Administración Xeral efectuarase mediante certificado expedido pola Administración correspondente. A puntuación da fase de concurso virá dada pola suma dos puntos obtidos nos apartados A e B. C) MASTERS OU CURSOS DE FORMACIÓN E/OU PERFECCIONAMENTO, realizados sobre materias directamente relacionadas coas tarefas de Técnico de Administración Xeral. Por masters ou cursos organizados, homologados ou recoñecidos pola INAP, a Escola Galega de Administración Pública, a FEMP ou outros centros oficiais de formación de empregados públicos ou correspondentes aos Plans de Formación Continua de Funcionarios aprobados por el MAP, así como cursos organizados por Administracións Públicas e Universidades. Igualmente serán obxecto de valoración os masters, cursos impartidos por Cámaras de Comercio, Escolas ou Colexios Oficiais, Organizacións Sindicais ou Empresariais e Centros ou Academias de formación, sempre que se trate de actuacións formativas ou educativas homologadas para a formación de empregados públicos ou traballadores en activo ou derivados de programas Plan FIP ou análogos. Valoraranse ate un máximo de 2 puntos (2), segundo ás seguintes regras: Cursos de duración comprendida entre 15 e 30 horas lectivas: 0,10 puntos por curso. Cursos de duración de 31 ate 50 horas lectivas: 0,30 puntos por curso. Cursos de duración de 51 ate 100 horas lectivas: 0,60 puntos por curso. Cursos de duración de 101 horas lectivas ate 200 horas lectivas: 0,75 puntos por curso. Cursos de duración de 201 horas lectivas ou mais: 1, 00 puntos por curso. Deberán ser acreditados polos aspirantes mediante documentos orixinais, copias cotexadas dos mesmos ou certificacións orixinais dos cursos, onde conste a súa denominación e número de horas.7.3 FASE DE OPOSICIÓN (ate unha puntuación máxima de 25 puntos) Teranse en conta as normas de dereito positivo relacionadas co contido do programa que no momento de publicación no BOP das presentes bases conten con publicación oficial no boletín ou diario correspondente, aínda que a súa entrada en vigor estea diferida a un momento posterior.7.3.1 Os aspirantes deberán acudir á celebración dos exercicios provistos do seu Documento Nacional de Identidade ou documento equivalente, podendo o tribunal requirilos en calquera momento para que acrediten a súa identidade.7.3.2 Os aspirantes serán convocados, en chamamento único, e salvo casos de forza maior debidamente xustificados e apreciados libremente polo tribunal, a non presentación de un aspirante a calquera dos exercicios obrigatorios no momento de ser chamado, determinará automaticamente a perda do seu dereito a participar nos exercicios e, en consecuencia, quedará excluído do proceso selectivo. Para a superación da mesma será precisa a superación de tódos os exercicios da Fase de oposición.7.3.3 Os exercicios da oposición serán os seguintes: PRIMEIRO EXERCICIO.—De carácter obrigatorio e eliminatorio para todas e todos os aspirantes: Consistirá en contestar por escrito un cuestionario de CEN (100) preguntas tipo test, máis dez (10) de reserva, con catro (4) respostas alternativas cada unha de elas, das cales só unha delas será a correcta, correspondentes ao temario que figura como Anexo II. O tempo máximo para a realización do exercicio será de 120 minutos. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Corresponderalle ao tribunal determinar o número de respostas correctas esixido para acadar esta puntuación mínima, para o cal terá en conta que por cada tres (3) respostas incorrectas descontarase unha correcta ou a súa parte proporcional. SEGUNDO EXERCICIO.—Así mesmo obrigatorio e eliminatorio. Consistirá na resolución dun ou varios supostos prácticos, que estarán relacionados coas materias do programa que figura no anexo II desta convocatoria. O tempo para a realización deste exercicio será de tres horas. Durante o desenvolvemento da proba os aspirantes poderán consultar textos legais e/ou coleccións de xurisprudencia dos que acudan provistos, non permitíndose o manexo de textos comentados nin libros de formularios. O Tribunal poderá acordar que o exercicio sexa lido obrigatoriamente polos aspirantes en sesión pública. Unha vez lido, o Tribunal poderá realizar cantas preguntas considere necesarias. Neste exercicio valorarase a capacidade de análise e a aplicación razoada dos coñecementos teóricos á resolución dos problemas prácticos expostos. Este exercicio puntuarase de cero (0) a dez (10) puntos; é necesario para aprobar obter unha puntuación mínima de cinco (5) puntos. TERCEIRO EXERCICIO.—De carácter igualmente obrigatorio e non eliminatorio. Consistirá na realización dunha proba escrita de coñecemento do idioma galego, e avaliarase de 0 a 5 puntos. Estarán exentos da realización deste exercicio os/as aspirantes que acrediten no prazo regulamentario de presentación de instancias, posuír o título CELGA 4 ou equivalente homologado, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Anexo I), aos que se lle asignarán 5 puntos. As cualificacións de cada exercicio faranse públicas o mesmo día en que se acorde e serán expostas no taboleiro de anuncios do Concello de Marín. Os aspirantes, que en calqueira momento poderán ser requeridos para acreditar a súa identidade, deberán presentarse as probas provistos do documento acreditativo da mesma, así coma dos medios materiais axeitados para a práctica das mesmas. Na realización do exercizos escritos deberá garantizarse, sempre que sexa posible, o anonimato dos aspirantes. Os aspirantes serán convocados para cada exercicio en chamamento único e a súa non presentación no momento de ser chamados suporá a súa exclusión do proceso selectivo, agás nos casos de forza maior debidamente xustificados e apreciados polo Tribunal. Os aspirantes disporán dun prazo de TRES (3) días hábiles, a contar dende o seguinte ao da publicación polo tribunal do anuncio relativo as puntuacións obtidas en cada un dos exercicios para formular alegacións ou reclamacións ás mesmas. O Tribunal formulará proposta de formación de bolsa atendendo A CUALIFICACIÓN FINAL dos aspirantes que virá dada pola suma das cualificacións obtidas nos exercicios da fase de oposición e a puntuación obtida na fase de concurso. No caso de empate na cualificación final entre dous ou máis aspirantes o mesmo será resolto acudindo a puntuación obtida no primeiro exercicio da fase de oposición e de persistir o empate a nota do segundo exercicio. En caso de persistir o empate, estarase á maior puntuación obtida na fase de concurso. De ser preciso por persistir o empate este desfarase mediante sorteo ao que se convocará aos aspirantes. A orde de prelación na bolsa de emprego dos aspirantes que superen o proceso selectivo determinarase de acordo coa cualificación final en orden decrecente de maior a menor cualificación final. Os aspirantes disporán dun prazo de TRES (3) DÍAS HÁBILES, a contar dende o día seguinte á súa publicación no Taboleiro de Anuncios do Concello, para presentar reclamacións á proposta de formación de bolsa que formule o Tribunal. No caso de que fose preciso o nomeamento interino de funcionario/s na categoría de Técnico da Administración Xeral, chamarase aos compoñentes da bolsa pola súa orde na mesma. O chamamento efectuarase telefonicamente. Os aspirantes incluídos na bolsa de emprego que sexan nomeados funcionarios interinos, una vez rematada a interinidade, voltarán á mesma na orde que lles correspondía na bolsa de traballo no momento en que foron chamados. O aspirante que formando parte da bolsa de traballo sexa chamado para o seu nomeamento e renunciase o mesmo, será relegado a última posición na mesma. A renuncia o nomeamento por causa xustificada (estar traballando por conta propia ou allea, facendoo constar de xeito fehaciente, ou enfermidade debidamente xustificada) determinará que non se perda a orde na bolsa de traballo procedéndose ao chamamento do seguinte aspirante na orde da bolsa de traballo. A renuncia por causa xustificada ao nomeamento como funcionario interino por dúas veces suporá a perda da orde na bolsa de emprego relegándose ao aspirante ao último lugar na mesma. O/a aspirante que tendo sido nomeado/a funcionario/a interino/a renuncie ao posto será excluído/a da bolsa de traballo. No caso de que algún aspirante incluído na bolsa de emprego de Técnico da Administración Xeral xa estivese desempeñando tarefas de Técnico da Administración Xeral no Concello de Marín como funcionario interino, como integrante da bolsa resultante de este proceso selectivo, e de producirse un novo chamamento para ser nomeado funcionario interino con arreglo a dita bolsa, aquel poderá optar entre o posto que está desempeñando e o novo que se lle oferta unicamente no caso de que supoña a cobertura dunha praza vacante (nos demais supostos procederase ao chamamento do seguinte aspirante) e sempre que o aspirante non se atope xa cubrindo de xeito interino unha praza de Técnico de Admon. Xeral do Concello vacante, debendo de manifestar a súa opción por unha ou outra praza no prazo de 24 horas dende que se lle requira para elo. En todo caso, opte por unha ou outra praza, manterá a orde que lle corresponda na bolsa. Naqueles supostos en que un aspirante sexa nomeado funcionario interino por substitución transitoria de un funcionario, e unha vez rematada dita situación o funcionario substituído non se reincorpore ao posto e sexa preciso realizar, un novo nomeamento, ben por nova substitución do funcionario ou ben por vacante da praza, o nomeamento como funcionario interino realizarase a favor do funcionario interino que viña realizando a substitución transitoria. A publicidade do presente procedemento selectivo realizarase mediante a publicación das bases e convocatoria no Boletín Oficial da Provincia de Pontevedra e no taboleiro de anuncios da Casa do Concello e dos restantes anuncios no taboleiro de anuncios da Casa do Concello. Primeira.—Para todo o non previsto nestas Bases, será de aplicación supletoria o establecido na Lei 39/2015 de Procedemento Administrativo Común, no Texto refundido da Lei do Estatuto Básico do Empregado Público, na Lei reguladora das Bases de Réxime Local, na Lei de Administración Local de Galicia e demais lexislación vixente que sexa de aplicación. Segunda.—As bases da convocatoria e cantos actos administrativos deriven das mesma e das actuacións do Tribunal Cualificador, poderán ser impugnados polos/as interesados/ as no caso e na forma establecidos na Lei 39/2015 de Procedemento Administrativo Común, na Lei 40/2015 de Réxime Xurídico do Sector Público, así como na Lei Reguladora da Xurisdicción Contencioso Administrativa e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante do mesmo. Terceira.—Contra a presente resolución, que esgota a vía administrativa poderase interpoñer RECURSO CONTENCIOSO ADMINISTRATIVO ante o Xulgado do Contencioso Administrativo de Pontevedra, no prazo de dous meses a contar dende o día seguinte a súa publicación. Asimesmo, os/as interesados/as poderán interpoñer Recurso potestativo de Reposición perante o órgano que ditou a resolución no prazo dun mes dende a súa publicación. Neste caso, non se poderá interpoñer Recurso Contencioso – Administrativo ata a resolución expresa ou presunta do Recurso de Reposición, de acordo co previsto nos arts.123 e ss da Lei 39/2015 de Procedemento Administrativo Común. Tema 1. A Constitución española de 1978. Os principios constitucionais. Os valores superiores. Os dereitos e deberes fundamentais. A protección e suspensión dos dereitos fundamentais. Tema 2. A Coroa na Constitución de 1978. A sucesión. A rexencia. Atribucións. O refrendo. Tema 3. As Cortes Xerais. Composición e funcións. Órganos de control dependentes das Cortes Xerais: O Defensor do Pobo e o Tribunal de Contas. Tema 4. O Goberno na Constitución. O control parlamentario do Goberno. Órganos constitucionais de control do Goberno: o Tribunal de Contas, o Defensor do Pobo. A función consultiva: o Consello de Estado. Tema 5. O Poder Xudicial. A xustiza na Constitución. O Consello Xeral do Poder Xudicial. O Ministerio Fiscal. O Tribunal Constitucional. Natureza, organización e atribucións. Tema 6. A Administración Pública: principios constitucionais. A Administración Xeral do Estado. Organización e funcionamento. Tema 7. A organización territorial da Administración Xeral do Estado. Delegados e Subdelegados do Goberno. Organización dos servizos periféricos. Tema 8. Administración Local. Regulación constitucional e entidades que a integran. Evolución da normativa básica de réxime local. O marco competencial das Entidades Locais. Tema 9. O Estatuto de Autonomía de Galicia: principios xerais e análise do seu contido. Tema 10. A Administración Pública e o Dereito. As fontes do ordenamento xurídico. A Constitución no sistema de fontes do dereito. A lei. Concepto e caracteres. As leis estatais e autonómicas. Tipos de disposicións legais. O regulamento: concepto e clases. A potestade regulamentaria. Procedemento de elaboración. Límites. O control da potestade regulamentaria. Tema 11. Lei 39/2015, de 1 de outubro, do procedemento administrativo común das Administracións Públicas. Disposicións xerais. Os interesados no procedemento: a capacidade de obrar e o concepto de interesado. Identificación e firma dos interesados no procedemento administrativo. A actividade das Administracións Públicas. Normas xerais de actuación. Termos e prazos. Tema 12. Lei 39/2015, de 1 de outubro, do procedemento administrativo común das Administracións Públicas. Dos actos administrativos. Requisitos dos actos administrativos. Eficacia dos actos. Nulidade e anulabilidade. Tema 13. Lei 39/2015, de 1 de outubro, do procedemento administrativo común das Administracións Públicas. Disposicións xerais sobre o procedemento administrativo común. Garantías do procedemento. Iniciación do procedemento: disposicións xerais, iniciación do procedemento de oficio e inicio a solicitude do interesado. Ordenación do procedemento. Instrucción do Procedemento: disposicións xerais, proba, informes e participación dos interesados. Tema 14. Lei 39/2015, de 1 de outubro, do procedemento administrativo común das Administracións Públicas. Finalización do procedemento: disposicións xerais, resolución, desestimento e renuncia, caducidade. Tramitación simplificada dos procedementos administrativos. Execución. Tema 15. Lei 39/2015, de 1 de outubro, do procedemento administrativo común das Administracións Públicas. A revisión dos actos en vía administrativa. Revisión de oficio. Recursos Administrativos: principios xerais, recurso de alzada, recurso potestativo de reposición, recurso extraordinario de revisión. Tema 16. Lei 39/2015, de 1 de outubro, do procedemento administrativo común das Administracións Públicas. Da iniciativa lexislativa e da postestade para dictar regulamentos e outras disposicións. Tema 17. A xurisdición contencioso- administrativa. Extensión. Órganos. As partes no proceso. Os actos impugnables. Liñas xerais do proceso. A sentenza e a súa execución. Tema 18. Lei 40/2015, de 1 de outubro, de réxime do Sector Público. Disposicións xerais, principios de actuación e funcionamento do sector público. Disposicións xerais. Órganos das administracións públicas. Competencias. Órganos colexiados: funcionamento e réxime. Abstención e recusación. Tema 19. Lei 40/2015, de 1 de outubro, de réxime do Sector Público. Os convenios: definición e tipos, requisitos de validez e eficacia dos convenios, contido, trámites, extinción dos convenios, efectos da resolucións dos convenios e remisión dos convenios ao Tribunal de Contas. Tema 20. Lei 9/2017, de 8 de novembro, de Contratos do Sector Público. Os contratos do Sector Público. As Directivas Europeas en materia de contratación pública. Obxecto e ámbito de aplicación da Lei de Contratos do Sector Público. Tipos de contratos. Contratos suxeitos a regulación harmonizada. Réxime xurídico dos contratos administrativos e dos contratos privados; os actos separables. Os principios xerais da contratación do Sector Público: racionalidade, liberdade de pactos e contido mínimo, perfección e forma, o réxime de invalidez dos contratos e o recurso especial en materia de contratación. Tema 21. Lei 9/2017, de 8 de novembro, de Contratos do Sector Público. As partes dos contratos do Sector Público. Os órganos de contratación. O contratista. A capacidade e solvencia dos contratistas. Prohibicións para contratar. Clasificación. A selección do contratista. Os medios de apreciación da solvencia, os criterios de adxudicación e as condicións de execución. A sucesión do contratista. Encomendas de xestión a medios propios. Tema 22. Lei 9/2017, de 8 de novembro, de Contratos do Sector Público. O Obxecto do contrato. O Orzamento base de licitación, o valor estimado e o prezo do contrato. Fiscalización e contratación pública. Revisión de prezos. Garantías na contratación do sector público. Tema 23. Lei 9/2017, de 8 de novembro, de Contratos do Sector Público. Actuacións preparatorias dos contratos das Administracións Públicas. A tramitación do expediente de contratación. Clases de expedientes de contratación. Procedementos e formas de adxudicación dos contratos. Os pregos: contido e función. Criterios de adxudicación. As mesas de contratación. O rexistro de contratistas. Tema 24. Lei 9/2017, de 8 de novembro, de Contratos do Sector Público. Adxudicación, perfeccionamento e formalización dos contratos administrativos. O réxime de publicidade da licitación e da adxudicación. O réxime de invalidez dos contratos. Os recursos na contratación pública en España. O recurso especial en materia de contratación. Tema 25. Lei 9/2017, de 8 de novembro, de Contratos do Sector Público. Efectos, cumprimento e extinción dos contratos. Efectos dos contratos. Prerrogativas da Administración Pública nos contratos administrativos. Execución dos contratos. Modificación dos contratos. Suspensión e extinción dos contratos. A cesión dos contratos e a subcontratación. Tema 26. Lei 9/2017, de 8 de novembro, de Contratos do Sector Público. O contrato de obras. Actuacións administrativas preparatorias. Formas de adxudicación. Execución, modificación, cumprimento e resolución do contrato de obras. Tema 27. Lei 9/2017, de 8 de novembro, de Contratos do Sector Público. O contrato de concesión de obras: actuacións preparatorias, efectos, cumprimento e extinción das concesións, construción das obras obxecto de concesión, dereitos e obrigas do concesionario. Prerrogativas da administración concedente. Réxime económico financieiro da concesión. Financiación privada. Extinción das concesións. Tema 28. Lei 9/2017, de 8 de novembro, de Contratos do Sector Público. O contrato de concesión de servicios: delimitación do contrato de concesión, réxime xurídico, execución do contrato, modificación do contrato, cumprimento e efectos, resolución, subcontratación e regulación supletoria do contrato de servicios. Tema 29. Lei 9/2017, de 8 de novembro, de Contratos do Sector Público. O contrato de subministracións. O contrato de servizos. Os contratos con cláusulas sociais e asistenciais. O contrato de colaboración entre o sector público e privado. Tema 30. Lei 9/2017, de 8 de novembro, de Contratos do Sector Público. Racionalización técnica da contratación. Normas xerais. Acordos marco. Sistemas dinámicos de adquisición. Centrales de contratación. Tema 31. A actividade administrativa de prestación de servizos. A iniciativa económica pública e os servizos públicos. O servizo público. Concepto. Evolución e crise. As formas de xestión dos servizos públicos. Tema 32. A Actividade de fomento: as súas técnicas. As subvencións públicas: concepto e delimitación de subvención. Normativa xeral de aplicación ao réxime de solicitude, concesión, tramitación, xustificación e control de subvencións públicas. Planificación estratéxica de subvencións. Órganos concedentes. Beneficiarios. Procedementos de concesión. Entidades colaboradoras. Subvencións financiadas con cargo a fondos da Unión Europea. Tema 33. A actividade de policía: a autorización administrativa previa e outras técnicas autorizatorias tras a Directiva 123/2006/CE de Servizos. A policía da seguridade pública. Tema 34. A potestade sancionadora: concepto e significado. Principios do exercicio da potestade sancionadora. Especialidades do procedemento en materia sancionadora. Medidas sancionadoras administrativas. Especial referencia á potestade sancionadora local. Tema 35. A expropiación forzosa. Suxeitos, obxecto e causa. O procedemento xeral. Garantías xurisdiccionais. A reversión expropiatoria. Tramitación de urxencia. Procedementos especiais. Tema 36. O patrimonio das Administracións Públicas. As propiedades públicas: tipoloxía. O dominio público, concepto, natureza e elementos. Afectación e mutacións demaniais. Réxime xurídico do dominio público. Réxime das autorizacións e concesións demaniais. Tema 37. O patrimonio privado das Administracións Públicas. Réxime xurídico. Potestades da Administración e réxime de adquisición, uso e alleamento. A cesión de bens e dereitos patrimoniais. Tema 38. A responsabilidade da Administración pública: caracteres. Os presupostos da responsabilidade. Danos resarcibles. A acción de responsabilidade. Principios do procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 39. Fondos Estructurais e de Inversión Europeos 2014-2020. A Estratexia Europa 2020. O eixo urbano do Programa Operativo FEDER de Crecemento Sustentable para o período 2014-2020. As Estratexias de Desenrolo Urbano Sustentable e Integrado (EDUSI). Tema 40. A Estratexia de Desenrolo Sustentable e Integrado (EDUSI) do Concello de Marín: “MARIN 2020”: contido da Estratexia e Manual de Procedementos. Tema 41. A Administración Electrónica. Normativa de aplicación. Instrumentos para o acceso electrónico ás Administracións Públicas: Sedes electrónicas, canles e puntos de acceso, identificación e autenticación. A xestión electrónica dos procedementos administrativos: rexistros, comunicacións e notificacións electrónicas. Esquema Nacional de Seguridade. Esquema Nacional de Interoperatividade. Tema 42. A Lei 19/2013, de 9 de decembro, de transparencia, acceso á información pública e bo goberno. A transparencia da actividade pública. Dereito de acceso a información pública: réxime, solicitude, tramitación e resolución, recursos. Bo goberno: ámbito de aplicación, principios, infraccións e sancións, órgano competente e procedemento, prescrición. O Consello de Transparencia e Bo Goberno: funcións. Tema 43. A protección de datos persoais e a súa normativa reguladora: Lei Orgánica 15/1999, de 13 de decembro, de Protección de Datos de Carácter Persoal. Regulamento (UE) 2016/679 do Parlamento Europeo e do Consello, de 27 de abril de 2016, relativo a protección das persoas físicas no que respecta ao tratamento de datos persoais e a libre circulación de estos datos e polo que se deroga a Directiva 95/46/CE (Regulamento Xeral de Protección de Datos). As Axencias de Protección de Datos: competencias e funcións. Tema 1. O Réxime local español: significado e evolución histórica. A Administración Local na Constitución e nos Estatutos de Autonomía. O principio de Autonomía Local: significado, contido e límites. Tema 2. As fontes do Dereito Local. Regulación básica do Estado e normativa das Comunidades Autónomas en materia de Réxime Local. A incidencia da lexislación sectorial sobre o réxime local. A potestade regulamentaria das entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 3. O Municipio: Concepto e elementos. O termo municipal: o problema da planta municipal. Alteracións de termos municipais. Lexislación básica e lexislación autonómica. A poboación municipal. O Padrón de habitantes. O estatuto dos veciños. Dereitos dos estranxeiros. Tema 4. A organización municipal. Órganos necesarios: Alcalde, Tenentes de Alcalde, Pleno e Xunta de Goberno Local. Órganos complementarios: Comisións Informativas e outros órganos. Os grupos políticos e os concelleiros non adscritos. A participación veciñal na xestión municipal. O concello aberto. Outros réximes especiais. Especialidades do réxime orgánico-funcional nos municipios de gran poboación. Tema 5. As competencias municipais: sistema de determinación. Competencias propias, delegadas e competencias distintas das propias. A sustentabilidade financeira da facenda local como presuposto do exercicio das competencias. Os convenios sobre exercicio de competencias e servizos municipais. Os servizos mínimos. Tema 6. A provincia como entidade local. Organización e competencias. A cooperación municipal. As relacións entre as Comunidades Autónomas e as Deputacións Provinciais. Réximes especiais. A coordinación na prestación de determinados servizos polas Deputacións Provinciais. Tema 7. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Sociedades interadministrativas. Os consorcios: réxime xurídico. Tema 8. Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos. A utilización de medios telemáticos. Tema 9. Singularidades do procedemento administrativo das Entidades Locais. A revisión e revogación dos actos dos entes locais. Tramitación de expedientes. Os interesados. Abstencións e recusacións. Recursos administrativos e xurisdicionais contra os actos locais. Tema 10. As relaciones interadministrativas. Principios: Colaboración, cooperación e coordinación. A cooperación económica do Estado e das Comunidades Autónomas aos investimentos das Entidades Locais. Os plans provinciais de cooperación ás obras e servizos de competencia municipal e de rede viaria local. Tema 11. O persoal ao servizo das Entidades Locais: clases e réxime xurídico. A función pública local: clases de funcionarios locais. Os instrumentos de organización do persoal: plantillas e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización Tema 12. O acceso aos empregos locais: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. As situacións administrativas dos funcionarios locais. Tema 13. A relación estatutaria. Os dereitos dos funcionarios locais. Dereitos individuais. Especial referencia á carreira administrativa e ás retribucións. O réxime de Seguridade Social. Dereitos colectivos. Sindicación e representación. O dereito de folga. A negociación colectiva. Tema 14. Os deberes dos funcionarios locais. O réxime disciplinario. O réxime de responsabilidade civil, penal e patrimonial. O réxime de incompatibilidades. Tema 15. As formas de acción administrativa das entidades locais. A actividade de policía: a intervención administrativa local na actividade privada. As autorizacións administrativas: as súas clases. O réxime das licenzas. A comunicación previa e a declaración responsable. Tema 16. Actividade subvencional das entidades locais: tipos de subvencións. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións. Tema 17. A iniciativa económica das Entidades locais e a reserva de servizos a favor das entidades locais. O servizo público nas entidades locais. Concepto. As formas de xestión dos servizos públicos locais. As formas de xestión directa. Tema 18. Xestión indirecta: a concesión de servizos públicos. Concepto e natureza. Elementos. Potestades da Administración. Dereitos e obrigacións do concesionario. Relacións do concesionario cos usuarios. Extinción da concesión. Outras formas de xestión indirecta dos servizos públicos. Mancomunidades e Consorcios. Tema 19. Os contratos das Administracións locais. Especialidades en relación co réxime xeral da contratación das Administracións Públicas. As atribucións dos órganos das Entidades locais en materia de contratación. Tema 20. Os bens das entidades locais. Clases. Bens de dominio público. Bens patrimoniais. Os bens comunais. Os montes veciñais en man común. Tema 21. Prerrogativas e potestades das entidades locais en relación cos seus bens. O inventario. Administración, disfrute e aproveitamento dos bens. O alleamento. A acción de desafiuzamento. Aspectos rexistrais. Tema 22. Impugnación de actos e acordos locais e exercicio de accións. A substitución e disolución das Corporacións locais. Tema 23. Evolución histórica da lexislación urbanística española. O marco constitucional do urbanismo. A doutrina do Tribunal Constitucional. Competencias do Estado, das CCAA e das entidades locais en materia de urbanismo. Tema 24. As clases e categorías do solo na lexislación estatal e autonómica. Réxime xurídico das distintas clases de solo. Tema 25. Os instrumentos de ordenación do territorio. Clases e obxectivos. Os instrumentos de ordenación urbanística. Clases e obxectivos. Tema 26. Formulación, tramitación, aprobación e entrada en vigor do planeamento. Tema 27. A execución do planeamento. Sistemas de actuación. Tema 28. A disciplina urbanística e a súa regulación. Intervención da edificación e uso do solo. Instrumentos de intervención no mercado do solo. O patrimonio público do solo. Tema 29. Expropiacións urbanísticas. Supostos expropiatorios. Procedementos de taxación individual e conxunta. Supostos indemnizatorios. As valoracións urbanísticas. Tema 30. A lexislación ambiental: obxecto e fins. As competencias das Entidades Locais en materia de medio ambiente urbano. O control ambiental de actividades na normativa sectorial de aplicación. A xestión dos residuos urbanos na lexislación sectorial de aplicación. O abastecemento de auga e a evacuación e tratamento das augas residuais. Tema 31. A lexislación sobre patrimonio histórico: obxecto e fins. Distribución de competencias entre as administracións Tema 32. A lexislación de augas: obxecto e fins. Distribución de competencias. Tema 33. A lexislación de costas: obxecto e fins. Distribución de competencias. Tema 34. A lexislación de portos: obxecto e fins. Distribución de competencias. Tema 35. A lexislación de montes: obxecto e fins. Distribución de competencias. Especial consideración sobre a normativa de montes en man común. Tema 36. A lexislación de obras públicas: obxecto e fins. Distribución de competencias. Tema 37. A lexislación de estradas: obxecto e fins. Distribución de competencias. Tema 38. As feiras e mercados. A venda ambulante. Intervención municipal en espectáculos públicos, actividades recreativas e establecementos públicos. Intervención municipal no comercio e determinados servizos nos termos da lexislación sectorial. Tema 39. As Facendas Locais en España: principios constitucionais. O réxime xurídico das Facendas Locais. Incidencia estatal e autonómica na autonomía financeira local. A coordinación das Facendas Estatal, Autonómica e Local. Tema 40. O Orzamento Xeral das Entidades locais. Estructura orzamentaria. Elaboración e aprobación: especial referencia ás Bases de execución do Orzamento. A prórroga do Orzamento. A execución e liquidación do Orzamento. Tema 41. Estabilidade orzamentaria e sustentabilidade financeira na Constitución e normativa de desenvolvemento. Principios xerais. Incumprimento dos obxectivos de estabilidade orzamentaria e sustentabilidade financeira e Regra de gasto das Corporacións Locais. Tema 42. Os tributos locais: principios. A potestade regulamentaria das Entidades Locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos. En Marín a 13 de abril de 2018. Asdo. María Ramallo Vázquez ALCALDESA–PRESIDENTA